Prieš nuspręsdamas, ką įtraukti į savo svetainę, pirmiausia turėtum pagalvoti, koks yra tavo svetainės tikslas. Pavyzdžiui, jei nori demonstruoti savo nuotraukas ar kitus darbus ir rasti naujų klientų, tuomet būtų gerai pridėti kontaktų formą, kad lankytojai galėtų greitai ir lengvai su tavimi susisiekti. Galbūt norėsi sudaryti lankytojų el. pašto adresų sąrašą arba nukreipti juos į savo socialinių tinklų paskyras ir taip padidinti savo matomumą internetinėje erdvėje. O gal tiesiog sugalvosi rašyti tinklaraštį ir tai galėsi padaryti prie savo asmeninės svetainės pridėjęs tinklaraščio skiltį. Kurdamas asmeninę svetainę nepamiršk išsikeltų tikslų ir pagalvok, kurie tavo svetainės elementai yra svarbiausi, o kurių gali atsisakyti. Tai padės išlaikyti svetainės kryptingumą ir pagerinti vartotojo patirtį.